29/07/2015 | Administración LocalMunicipal
Brión
Anuncio de delegación na Xunta de Goberno Local de competencias do Pleno

O Pleno do Concello de Brión en sesión celebrada o día 17 de xullo de 2015 adoptou o seguinte acordo: Visto que o 13 de xuño de 2015 se constituíu a Corporación Municipal do Concello de Brión para o mandato 2015- 2019, resultando preciso adoptar os acordos necesarios para a mellor organización administrativa desta entidade. Visto que as razóns e eficacia e celeridade na adopción de diversos acordos de interese público fan conveniente a delegación de competencias entre os diferentes órganos do concello, polo que se estima conveniente e aconsellable a delegación na Xunta de Goberno Local de diversas atribucións que ten asignadas o Pleno da Corporación, sen prexuízo dos mecanismos de control desas delegacións. Considerando o disposto nos arts.22.4 e 47.2 LBRL e nos arts.51 e 114 a 118 do RD 2568/1986, de 28 de novembro, aproba o Regulamento de organización, funcionamento e réxime xurídico das Entidades Locais (ROF), que se refiren, en síntese, á delegación de competencias polo Pleno da Corporación e ao réxime xeral das delegacións entre os órganos necesarios do concello. Visto canto antecede, RESOLVE: Primeiro.- Delegar na Xunta de Goberno Local as seguintes competencias do Pleno da Corporación: As competencias como órgano de contratación respecto dos contratos de toda clase cando o seu importe exceda do 10% dos recursos ordinarios do orzamento ou a súa duración sexa superior a 4 anos. A aprobación dos proxectos de obras e servizos cando sexa competente para a súa aprobación, aínda que non estean previstos nos orzamentos. As competencias para o outorgamento de concesións e autorizacións e a adquisición e o alleamento de bens e dereitos suxeitos á lexislación patrimonial, cando o seu valor supere o 10% dos recursos ordinarios do orzamento ou os tres millóns de euros. O exercicio de accións xudiciais e administrativas e a defensa da Corporación en materias de competencia plenaria. A declaración de lesividade dos actos do concello. A concertación de operacións de crédito cuxa contía acumulada, dentro de cada exercicio económico, exceda do 10% dos recursos ordinarios do orzamento, así como a concertación das operacións de tesouraría cando o importe das operacións vivas en cada momento supere o 15% dos ingresos correntes liquidados no exercicio anterior, de conformidade co disposto na Lei reguladora das facendas locais. O establecemento e modificación de prezos públicos por servizos ou actividades que non resulten indispensables para a vida persoal ou social dos particulares, de solicitude ou recepción voluntaria e susceptibles de ser prestados ou realizados polo sector privado. As demais competencias que expresamente lle atribúan as leis. Consonte ao disposto polo art.123.1 ROF, as comisións informativas ditaminarán previamente os asuntos que se sometan á decisión da Xunta de Goberno Local en exercicio das competencias delegadas polo Pleno, agás que se trate de asuntos declarados urxentes. Segundo.- Os actos ditados pola Xunta de Goberno Local no exercicio das competencias delegadas polo Pleno enténdense ditados polo órgano delegante, ao que lle corresponderá, en consecuencia, a resolución dos recursos de reposición que poidan interpoñerse. Terceiro.- Este acordo producirá efectos desde o día seguinte ao da súa adopción, sen prexuízo da súa publicación no BOP da Coruña e no taboleiro de editos do concello, de conformidade co previsto no art.51 ROF. Cuarto.- Dar conta deste acordo á Xunta de Goberno Local para os efectos da aceptación das competencias delegadas. Brión, 21 de xullo de 2015 O alcalde José Luis García García